JY LEES NOU Armand, Emo en kie vertel: Dís hoe ek as man my vel versorg
Dié ses bekendes sê hoe hulle hulle versorg en wat hul staatmakerprodukte is.
Wat behels jou daaglikse velsorgroetine?
Ek het onlangs DermExcel-produkte begin gebruik, en dit werk nogal vir my. Daar is ’n gesigwasmiddel sowel as ’n oggend- en aandroom. Watter versorgingsprodukte koop jy graag? Ek hou baie van lekkerruikgoed en verskillende parfuums.
Hoe bederf jy jouself? Of hoe verkies jy om bederf te word?
Ek was nog nooit groot op sulke goed nie en sal nie noodwendig vir myself so ’n soort afspraak maak nie, maar wanneer ek gaan, geniet ek dit gewoonlik. ’n Vollyfmassering is altyd lekker.
Het jy ’n versorgingswenk of iets wat iemand jou geleer het wat jy met ons lesers kan deel?
Ek is al meer as 10 jaar vriende met die sanger Jay. En hy het altyd vir my gesê ’n mens moenie bang of skaam wees om van jongs af jou vel te versorg nie. Gebruik elke dag sonroom en drink baie water.
Wat is jou gunstelinggeur?
Joe, daar is baie, maar een van my gunstelinge is CK One.
“Gebruik elke dag sonroom en drink baie water”
Ek het nie een nie; ek was net my gesig met water. Ek het altyd Dove-seep vir my gesig gebruik, maar gebruik dit nie juis nou nie. Ek hidreer net my vel met water.
Watter versorgingsprodukte koop jy graag?
Ek gebruik nie baie produkte nie, behalwe goeie skeerroom, naskeermiddel en reukweerder.
Ek en my vrou, Michelle, hou van masserings. Dis die ding om te doen. ’n Lekker bad met die regte olies is eintlik my gunsteling.
Ek het nie ’n wenk nie, maar ek kan my eie hare droogblaas – as dit tel. Dis moeilik om my hare te versorg nadat dit gewas is, maar ek kan ’n styl ’n ruk lank in stand hou as iemand anders dit net eers gedoen het.
Wat is jou gunstelinggeur en hoekom?
Issey Miyake. Ek was ’n ruk lank versot op CK One, maar dit het ’n bietjie te soet geraak vir my.
Elke keer wanneer ek Issey Miyake dra, vra mense my wat ek gebruik. Ek hou daarvan dat die ondertone dieselfde bly maar die bonote verander op verskillende mense en dit werk bedags en saans.
Ek is versot op Optiphi-produkte. Ek gebruik dit die afgelope twee jaar. Ek was my gesig en gebruik elke dag hul Complexion Control (vir my pigmentasie), Hydration Therapy (vogroom) en Delta SPF50.
Haarprodukte! Ek het ’n wonderlike stileerproduk gebruik van T & G genaamd Small Talk – dis maklik om te gebruik en werk lekker vir my krulhare.
Ek is mal oor masserings. Die hele lyf van kop tot tone. Dis beslis hoe ek myself bederf.
Gebruik ’n neushaarknipper. Myne het gebreek en ek mis dit omtrént.
Ek hou van Dirty van Lush – dis kruidagtig en vars. Dis my daaglikse staatmaker. Ek hou ook baie van Dunhill Icon Black – dis swaar en perfek vir die winter.
“Ek is mal oor masserings. Die hele lyf, van kop tot tone”
My meisie help my gewoonlik daarmee. Sy het ’n lekker gesigwasmiddel vir my gekies en my ook geleer om daagliks te bevog, veral aangesien ek ’n swemmer is en die meeste van my dae in chloorwater deurbring.
Velsorgprodukte, cologne en ’n skeertoestel van goeie gehalte.
’n Epsomsoutbad aan die einde van ’n moeilike week en weeklikse fisio-masserings.
Mans moenie bang wees om hul vel te versorg nie.
“Ek gebruik daagliks ’n vogroom, veral omdat ek ’n swemmer is en die meeste van my dae in chloorwater deurbring”
Ek dra baie grimering op die stel en i fotosessies en skeer nogal gereeld. My suster is ’n skoonheidskundige en gee vir my raad oor hoe om my vel gesond te hou met dié dat ek altyd grimering dra.
Ek maak seker ek verwyder die grimering nadat ons geskiet het en gebruik gereeld ’n gesigskropmiddel en masker om die vel te verfris en af te skilfer.
Ek doen dit nie gereeld nie, maar koop graag gesigmaskers omdat dit vir my as akteur belangrik is om na my vel te kyk.
Ek hou daarvan om gepamperlang te word; ek het ’n borgskap van Delux Laser waar ek vir gereelde gesigbehandelings gaan.
Skeer kan baie hard op die vel wees; daarom moet jy jou vel met warm water versag om irritasie te help voorkom.
Ek maak seker ek voed my vel met olies en vind die beste een vir my velsoort. Ek was ná ’n skeersessie my gesig met koue water om die porieë toe te maak en die vog te verseël.
Jimmy Choo Blue.
Velsorg is vir my baie belangrik. Ek is bevoorreg om deur Willa Krause geborg te word en is ’n ambassadeur vir hul produkte.
Ek was my gesig met ’n verfrissende reiniger, daarna wend ek ’n produk met ’n oliebasis aan, byvoorbeeld kollageen-olie, gevolg deur ’n teenverouderingsroom of vogroom, die lysie gaan aan en aan, en dan rond ek af met ’n teenverouderingsoog- en lipsalf. Ek het sowat 10 verskillende gesigrome en serums.
Baardprodukte, olies, seep en naskeermiddel.
Gesigbehandelings en masserings so elke nou en dan.
My vriend en mede-akteur Reynardt Hugo het my geleer om goed na my vel om te sien. Ek onthou hoe hy vir my by my eerste werk saam met hom in Binnelanders alles verduidelik het.
Nadat hy die grimering by die werk verwyder het, het hy tyd aan sy velsorgroetine afgestaan. Ek het dit in 2009 geleer en doen dit sedertdien.
Invictus van Paco Rabanne. Dis ’n fantastiese geur en werk goed op my vel.
Meer oor: chad le clos| willem botha| armand aucamp| emo adams| mooimaak| skoonheid| bekendes
Moeg vir jou haarstyl? Hier’s 3 gewilde style dié seisoen
Só kan koffie jou hele skoonheidsroetine opkikker